Document ID: /roh_data/filtered/fineweb-2-filterrobots_roh.jsonl.gz/14998

Sin l'emprim'egliada saja Conte il cuntrari dal schef ch'ins s'imagineschia per ina regenza populistica. El haja in surrir reservà per las cameras ed ina carriera quasi perfetga sco or dal cudesch da paraulas.
Talian dal sid or da la provinza
Conte è ina fatscha nunenconuschenta sin il palc politic, el n'è er betg en il parlament. Naschì è el ils 8 d'avust 1964 en il vitg Volturara Appula en la provinza Foggia en la regiun dal sid da l'Italia, Puglia.
El ha studegià giurisprudenza a Roma ed è stà en instituts a Vienna, Paris, Cambridge e New York. Il mument è el professur da dretg privat a l'universitad da Florenz.
RR novitads 20:00